ब्लू टिक के लिए मोबाइल यूजर को हर महीने ₹1,237 और वेब पर ₹989 देना होंगे
Get verified on Instagram and Facebook with our paid Blue Tick service!  सोशल मीडिया प्लेटफॉर्म ट्विटर के बाद मेटा ने भी इंस्टाग्राम और फेसबुक पर ब्लू टिक सर्विस शुरू कर दी है।
सोशल मीडिया प्लेटफॉर्म ट्विटर के बाद मेटा ने भी इंस्टाग्राम और फेसबुक पर ब्लू टिक सर्विस शुरू कर दी है। इससे कोई भी इंस्टाग्राम और फेसबुक यूजर अब अपनी प्रोफाइल पर ब्लू टिक
लगवा सकता है, इसके लिए उसे कुछ फीस चार्ज के रूप में पे करना होगा।
वेब पर साइनअप करने वाले यूजर को सिर्फ फेसबुक पर ब्लू टिक मिलेगा, जबकि मोबाइल ऐप यूजर को फेसबुक और इंस्टाग्राम दोनों के लिए ब्लू टिक मिलेगा। ये ब्लू टिक एक वेरिफिकेशन बैज है जो इंडिकेट करता है कि अकाउंट ऑथेंटिक है और किसी पब्लिक फिगर, सेलिब्रिटी या ब्रांड से संबंधित है।
मोबाइल पर हर महीने देना होगा 1237 रुपए
कंपनी फिलहाल ये सर्विस अमेरिका में शुरू की है, जल्द ही ये सर्विस दूसरे देशों में भी शूरू की जाएगी। यूजर वेब पर साइन अप करते हैं तो इस सर्विस के लिए कीमत 11.99 डॉलर प्रतिमाह ( 989 रुपए) है और या मोबाइल ऐप से साइनअप करने पर 14.99 डॉलर प्रतिमाह (1237 रुपए) देना होगा है।
सब्सक्रिप्शन पर जाने के 3 बड़े कारण 
ट्विटर ने की थी शुरुआत
ब्लू टिक की सर्विस सबसे पहले ट्विटर ने शुरू की थी, जो सिर्फ पॉपुलर लोगों के लिए रिजर्व्ड थी। इंस्टाग्राम ने पहले मीडिया ऑर्गेनाइजेशन में काम करने वाले लोगों, इन्फ्लूएंसर्स, सेलेब्रिटीज और पॉलिटिशियंस को उनके नाम के आगे ब्लू टिक लगाने की अनुमति दी थी। अब इसे कोई भी यूजर खरीद सकता है।
किसे मिलेगा ब्लूटिक और क्या है प्रोसेस
इंस्टाग्राम पर ब्लू टिक खरीदने के लिए, यूजर की उम्र 18 साल होनी चाहिए, उसे अपना फोटो ID सबमिट करना होगा और एक वेरिफिकेशन प्रोसेस से गुजरना होगा। एक बार जब यूजर मेटा पर वेरिफाइड हो जाता है, तो उसके लिए अपना प्रोफाइल नेम या डिस्प्ले नेम या प्रोफाइल पर कोई अन्य जानकारी बदलना आसान नहीं होगा। यूजर को फिर से वेरिफिकेशन प्रोसेस से गुजरना होगा।
मीडिया रिपोर्ट्स की मानें तो जिन यूजर के पास पहले से ही इंस्टाग्राम और फेसबुक पर वेरिफाइड है, उन्हें मेटा के पेड वेरिफिकेशन प्लान के लिए भुगतान नहीं करना होगा। हालांकि, अगर मेटा लिगेसी अकाउंट्स से छुटकारा पाने की योजना बना रहा है तो नियम बदले जा सकते हैं।